หุ้นวันที่9พ.ค.ปิดบวก21.62จุด
หุ้น 9 พ.ค.พุ่งตามเพื่อบ้านปิดที่ 1,072.47 จุด เพิ่มขึ้น 21.62 จุด ท่ามกลาง มูลค่าการซื้อขาย 31,792 ล้านบาท คาดตลาดยังผันผวนตามเม็ดเงินต่างชาติ
9 พ.ค. 2554

หุ้น 9 พ.ค.พุ่งตามเพื่อบ้านปิดที่ 1,072.47 จุด เพิ่มขึ้น 21.62 จุด ท่ามกลาง มูลค่าการซื้อขาย 31,792 ล้านบาท คาดตลาดยังผันผวนตามเม็ดเงินต่างชาติ
ดัชนีตลาดหลักทรัพย์วันที่ 9 พ.ค. ปิดที่ 1,072.47 จุด เพิ่มขึ้น 21.62 จุด หรือ 2.06 % แตะระดับสูงสุด 1,074.20 จุด และระดับต่ำสุด 1,054.67จุด มูลค่าการซื้อขาย 31,792 ล้านบาท
นายกวี ชูกิจเกษม ผู้ช่วยกรรมการผู้จัดการ บล.กสิกรไทย เปิดเผยว่า วันนี้ดัชนีเคลื่อนไหวปรับขึ้นต่อเนื่องจนเกือบปิดที่ระดับสุงสุดของวัน ซึ่งเป็นในทิศทางเดียวกับเพื่อนบ้านแต่ตลาดหุ้นไทยขึ้นแรงกว่าเนื่องจากสัปดาห์ก่อนไทยเปิดทำการเพียง 3 วัน แต่หุ้นลงถึง 4 % ซึ่งแรงกว่าเพี่อนบ้านที่เฉลี่ยลงที่ 2 % วันนี้หุ้นไทยจึงดีดขึ้นแรงกว่าภูมิภาค
ทั้งนี้ ดัชนีหุ้นยังเคลื่อนไหวตามเม็ดเงินต่างชาติเป็นหลักซึ่งเป็นเรื่องที่คาดการณ์สถานการณ์ได้ยากว่าเม็ดเงินจะไหลเข้า-ออกช่วงไหน โดยเฉพาะระยะสั้นที่ต้องแนะนำให้เก็งกำไรในหุ้นกลุ่มขนาดใหญ่ที่มีปัจจัยพื้นฐานรองรับ แต่ในระยะกลางยังมั่นใจว่าดัชนียังเป็นขาขึ้น และเม็ดเงินยังคงไหลเข้าในกลุ่มประเทศเอเซียต่อไป เพราะสหรัฐและยุโรปยังมีความเสี่ยงในเรื่องการเงินและเศรษฐกิจ
สำหรับดัชนีหุ้นวันพรุ่งนี้ (10 พ.ค.) ดัชนียังผันผวนตามเม็ดเงินต่างชาติต่อ โดยประเมินกรอบแนวต้านแรกที่ 1,075 จุด และแนวต้านถัดไปที่ 1,094 จุด ขณะที่แนวรับอยู่ที่ 1,048 จุด
หลักทรัพย์ที่มีมูลค่าการซื้อขายสูงสุด 5อันดับ ได้แก่
JAS          มูลค่าการซื้อ 3,808 ล้านบาท  ปิดที่ 3.08 บาท เพิ่มขึ้น 0.32 บาท (+11.59 %)
PTT          มูลค่าการซื้อ 2,108 ล้านบาท  ปิดที่ 358.00 บาท เพิ่มขึ้น 11.00 บาท (+3.17%) 
PTTEP      มูลค่าการซื้อ 1,682 ล้านบาท  ปิดที่ 175.50 บาท เพิ่มขึ้น 5.00 บาท (+2.93%) 
BBL         มูลค่าการซื้อ 1,495 ล้านบาท  ปิดที่ 165.00 บาท เพิ่มขึ้น 3.00 บาท (+1.85%) 
PTTCH     มูลค่าการซื้อ 1,128 ล้านบาท  ปิดที่ 156.00 บาท เพิ่มขึ้น 7.00 บาท (+4.70%)